*****

ΚΑΝΟΝΙΣΜΟΣ (ΕΟΚ) αριθ. 2094/84 ΤΗΣ ΕΠΙΤΡΟΠΗΣ

της 20ής Ιουλίου 1984

για παρέκκλιση από τον κανονισμό (ΕΟΚ) αριθ. 1134/68 του Συμβουλίου περί καθορισμού των κανόνων εφαρμογής του κανονισμού (ΕΟΚ) αριθ. 653/68 περί των όρων τροποποιήσεως της αξίας της λογιστικής μονάδας που χρησιμοποιείται για την κοινή γεωργική πολιτική

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 16,

τον κανονισμό (ΕΟΚ) αριθ. 1134/68 του Συμβουλίου της 30ής Ιουλίου 1968 περί καθορισμού των κανόνων εφαρμογής του κανονισμού (ΕΟΚ) αριθ. 653/68 περί των όρων τροποποιήσεως της αξίας της λογιστικής μονάδας που χρησιμοποιείται για την κοινή γεωργική πολιτική (3), και ιδίως το άρθρο 4,

τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφρμοσθούν στον γεωργικό τομέα (4), και ιδίως το άρθρο 4 παράγρφαοι 1 και 3 και το άρθρο 6,

Εκτιμώντας:

ότι το άρθρο 4 παράγραφος 1 του κανονισμού (ΕΟΚ) αριθ. 1134/68 προβλέπει ότι, σε περίπτωση τροποποιήσεως της σχέσεως μεταξύ της ισοτιμίας του νομίσματος ενός κράτους μέλους και της αξίας της λογιστικής μονάδας, πραγματοποιείται προσαρμογή των ποσών που προβλέπονται σε λογιστικές μονάδες και εμφανίζονται σε εθνικό νόμισμα στα πιστοποιητικά·

ότι το άρθρο 4 παράγραφοι 1 και 3 του κανονισμού (ΕΟΚ) αριθ. 123/83 εξουσιοδοτεί την Επιτροπή να προβεί σε παρέκκλιση από τις διατάξεις του κανονισμού (ΕΟΚ) αριθ. 1134/68·

ότι, για την περίοδο εμπορίας 1984/85, διαγωνισμοί για την εξαγωγή μαλακού σίτου και κριθής προκηρύχθηκαν με τους κανονισμούς (ΕΟΚ) αριθ. 1446/84 της Επιτροπής (5), (ΕΟΚ) αριθ. 1447/84 της Επιτροπής (6) και (ΕΟΚ) αριθ. 1604/84 της Επιτροπής (7)· ότι, στο πλαίσιο αυτών των διαγωνισμών, οι επιστροφές καθορίζονται για να επιτραπούν εξαγωγές μόνο από την 1η Αυγούστου 1984· ότι προκύπτει ότι οι επιστροφές που καθορίζονται τον Ιούνιο και Ιούλιο 1984 υπολογίζονται βάσει των νέων στοιχείων υπολογισμού για την περίοδο 1984/85, και ιδίως των νέων ισοτιμιών μεταξύ των νομισμάτων των κρατών μελών και τη λογιστική μονάδα που ισχύει για τα σιτηρά, από την 1η Ιουλίου 1984 για την Ελλάδα και από την 1η Αυγούστου 1984 για τα άλλα κράτη μέλη· ότι πρέπει, κατά συνέπεια, να διευκρινιστεί ότι οι διατάξεις του άρθρου 4 παράγραφος 1 του κανονισμού (ΕΟΚ) αριθ. 1134/68 που προβλέπουν προσαρμογή των ποσών που εμφανίζονται στα πιστοποιητικά, δεν εφαρμόζονται επειδή έχουν ήδη ληφθεί υπόψη τα νέα στοιχεία που χρησιμεύουν για τον υπολογισμό της επιστροφής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις επιστροφές που καθορίζονται εκ των προτέρων, πριν από την 1η Αυγούστου 1984, στο πλαίσιο των διαγωνισμών προς εξαγωγή μαλακού σίτου και κριθής που προκηρύσσονται με τους κανονισμούς (ΕΟΚ) αριθ. 1446/84, (ΕΟΚ) αριθ. 1447/84 και (ΕΟΚ) αριθ. 1604/84, δεν εφαρμόζονται οι διατάξεις του άρθρου 4 παράγραφος 1 του κανονισμού (ΕΟΚ) αριθ. 1134/68.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 107 της 19. 4. 1984, σ. 1.

(3) ΕΕ αριθ. L 188 της 1. 8. 1968, σ. 1.

(4) ΕΕ αριθ. L 132 της 21. 5. 1983, σ. 33.

(5) ΕΕ αριθ. L 140 της 26. 5. 1984, σ. 9.

(6) ΕΕ αριθ. L 140 της 26. 5. 1984, σ. 12.

(7) ΕΕ αριθ. L 152 της 8. 6. 1984, σ. 36.